गरुड़ इंडोनेशिया

गरुड़ इंडोनेशिया एयरलाइन्स इंडोनेशिया की राष्ट्रीय विमान सेवा है। इसका नामकरण इंडोनेशिया के राष्ट्रीय प्रतीक में शामिल पवित्र पक्षी गरुड़ के नाम पर है और इसका मुख्य कार्यालय जकार्ता के निकट टाँगेरंग उपनगर में सोएकर्नो–हटता इंटरनॅशनल एयरपोर्ट पर है। अंतरराष्ट्रीय विमान सेवाओं की समीक्षा करने वाली फर्म स्काइ ट्रॅक्स की दिसंबर २०१४ की रपट के अनुसार यह एक पाँच सितारा विमान सेवा है। 

१९४७ में के. एल. एम. इंटेरंसुलाइर बेडरिज्फ़ के नाम से स्थापित यह एयरलाइन्स फिलहाल संसार के dअग्रणी एयरलाइन्स में से एक है और वैश्विक विमान सेवा गठबंधन स्काइ टीम की २०वीं सदस्य है।

यह जकार्ता में स्थित अपने मुख्य आधार केंद्र से दक्षिण-पूर्व एशिया, पूर्व एशिया, ऑस्ट्रेलिया और युरोप के लिए नियमित रूप से उड़ाने संचालित करती है। ऑस्ट्रेलिया और एशिया के लिए इसकी कुछ उड़ाने न्गुराह राई इंटरनॅशनल एयरपोर्ट (बाली) से भी संचालित होती हैं। साथ हीं घरेलू उड़ानों के लिए सुल्तान हसानुद्दीन इंटरनॅशनल एयरपोर्ट (मेकसर) और कुआलनमु इंटरनॅशनल एयरपोर्ट (मेडन) से भी उड़ाने होती हैं। 

१९८० के दसक के अंत और १९९० के दसक के मध्य तक के अपने चरम काल में यह एयरलाइन्स दुनिया भर के गंतव्यों जैसे कि लॉस आंजल्स, पॅरिस, रोम, फ्यूकूवोका, एडिलेड, जोहॅनेस्बर्ग, काइरो आदि के लिए नियमित तौर पर उड़ाने संचालित करती थी। पर १९९० के दसक के अंत से २००० के दसक के आरंभिक सालों में इस एयरलाइन्स को कई सारे वित्तीय और परिचालनात्मक कठिनाइयों का सामना करना पड़ा और इनमे सबसे सनसनीखेज मामला था एयरलाइन्स के कर्मियों द्वारा एक सामाजिक कार्यकर्ता की हत्या। इनके कारण एयरलाइन्स को अपने कई सारे परिचालानो के रद्द करना पड़ा.

२००९ में गरूडा एयरलाइन्स ने एक आमूलचूल परिवर्तन अभियान के तहत अपना ब्रांड, आंतरिक साजसज्जा, लोगो और यूनिफॉर्म्स सभी को बदल डाला। साथ ही एक बड़े आधुनिकीकरण योजना के तहत नये आधुनिक विमानों को भी शामिल किया गया। इस पूरे प्रयास में अंतराष्ट्रीय सेवाओं पर खास ध्यान दिया गया और परिणाम स्वरूप एयरलाइन्स को मोस्ट इंप्रूव्ड एयरलाइन और वर्ल्ड'स बेस्ट कॅबिन क्र्यू अवॉर्ड मिले। 

पूर्व में यह एयरलाइन्स सिटी लिंक्स के नाम से एक कम लागत वाली घरेलू विमान सेवा (इंडोनेशिया के विभिन्न गंतव्यों के लिए) भी संचालित करती थी पर २०१२ में इसे एक अलग ईकाई बना दिया गया।

गंतव्य

गरूडा एयरलाइन्स जकार्ता, डेंपसार, मेडन और मेकसर स्थित अपने केंद्रों से १४ देशों के १३३ गंतव्यों के लिए रोजाना ५०० से अधिक उड़ाने संचालित करता है। अपने १४० से भी आधिक विमानो के दस्ते के साथ यह एयरलाइन ३ महाद्वीपों - एशिया, युरोप और ऑस्ट्रेलिया - के लिए सेवाएँ प्रदान करती है और इसके गतव्यों में सिंगापुर, शंघाई, टोक्यो, आम्सटरडॅम और लंडन जैसे शहर भी शामिल हैं। फिर भी २००९ में शुरू किए गये क्वांटम लीप कार्यक्रम के तहत अंतराष्ट्रीय सेवायों के विस्तार का बाद भी मनीला ओर हो ची मिन सिटी जैसे प्रमुख क्षेत्रीय गंतव्यों के लिए इसकी कोई सेवा नहीं है।

विमान दस्ता

सितंबर २०१६ की जानकारी के अनुसार गरूडा एयरलाइन्स के विमान दस्ते में निम्न विमान शामिल थे:-

सन्दर्भ

इन्हें भी देखें
गरुड़

बाहरी कड़ियाँ
 Official website 
 Official website (1996-1997)
 Garuda Annual Report 2012

विश्व की प्रमुख वायुयान सेवाएं